जळगाव जिल्हा

**जळगाव जिल्हा** महाराष्ट्र राज्यातील एक जिल्हा आहे. जळगाव शहर हे जळगाव जिल्ह्यचे प्रशासकीय केन्द्र आहे. हा जिल्हा उत्तर महाराष्ट्रात आहे आणि **नाशिक प्रशासकीय विभाग**चा भाग आहे.

## परिचय 
**जळगाव जिल्ह्यास** पूर्वी *पूर्व खानदेश* हे नाव होते.  जिल्ह्याच्या उत्तरेस मध्य प्रदेश, पूर्वेस बुलढाणा जिल्हा, आग्नेयेस जालना जिल्हा, दक्षिणेस औरंगाबाद जिल्हा, नैर्ऋत्येस नाशिक जिल्हा तर पश्चिमेस धुळे जिल्हा आहे. जिल्ह्यात ठिबक सिंचनाद्वारे केळी व कापसाची शेती केली जाते. ही शेती भारताच्या इतर शेतकऱ्यांसाठी एक आदर्श उदाहरण आहे. जळगाव जिल्हा हा भारताच्या सर्वाधिक केळी-उत्पादक जिल्हा आहे.

जळगाव जिल्ह्याचे क्षेत्रफळ ११,७०० चौरस कि.मी. आहे तर लोकसंख्या ३,६७९,९३६ आहे.  जिल्ह्याच्या उत्तरेस सातपुडा तर दक्षिणेस अजंठा पर्वतरांगा आहेर. जळगाव जिल्ह्यातील ज्वालामुखी (volcanic) मृदा ही कापूस लागवडीसाठी उपयुक्त आहे. जळगाव जिल्हा हा चहा, सोने, कडधान्ये, कापूस व केळी या पदार्थांसाठीचे महत्त्वाचे व्यापारी केंद्र आहे. मराठी भाषेबरोबरच येथे मराठीची बोलीभाषा असलेली अहिराणी भाषा देखील बोलली जाते. जिल्ह्यात सरासरी ६९० मिलिमीटर इतका पाऊस पडतो.

जिल्ह्यातील प्रमुख नद्या- तापी, पूर्णा, गिरणा, वाघूर,अंजनी,पांझरा,बोरी

प्रसिद्ध कवी बालकवी व कवयित्री बहिणाबाई चौधरी ह्या जळगाव जिल्ह्यातील होत्या तर साने गुरुजी ह्यांची जळगाव जिल्हा ही कर्मभूमी होती.

thumb|200px|जळगाव जिल्ह्याचा नकाशा

## इतिहास
१९०६ पूर्वी  इंग्रजाच्या राज्यात जळगाव जिल्ह्याचे नाव खान्देश जिल्हा होते खान्देश जिल्हा वर्तमान जळगाव जिल्हा, धुळे जिल्हा, नंदुरबार जिल्हा आणि नाशिक जिल्ह्याचा काही भाग मिळून बनलेला होता आणि धुळे शहर हे खान्देश जिल्हाचे मुख्यालय होते.

१९०६ला खानदेश जिल्ह्याचे विभाजन करण्यात आले आणि पूर्व खान्देश व पश्चिम खान्देश असे दोन नवीन जिल्हे बनवले गेले. .

#### राजनीतिक इतिहास
* महत्त्वपूर्ण राजकीय पदांवर राहिलेल्या जळगाव जिल्ह्यातील व्यक्ती -
जळगाव जिल्ह्याचे महाराष्ट्राच्या राजकारणात अनन्यसाधारण महत्त्व राहिले आहे. भारताच्या इतिहासातील पहिल्या स्त्री राष्ट्रपती प्रतिभा पाटिल या जिल्ह्यातील आहेत.  मुक्ताईनगर विधानसभा मतदारसंघ माजी आमदार व महाराष्ट्राचे भूतपूर्व महसूल मंत्री एकनाथ खडसे हे जळगाव जिल्ह्यातून आहेत. महाराष्ट्रचे सध्याचे पाणीपुरवठा आणि स्वच्छता या विभागाचे मंत्री गुलाब पाटिल हे जळगाव ग्रामीण मतदारसंघांतून २०१४ पासून आमदार आहेत. धनाजीनाना पाटिल यांनी भारतीय स्वातंत्र्य चळवळीत भाग घेणारे काँग्रेस नेते या जिल्ह्यातून होते.

## तालुके 
जळगाव जिल्ह्यात पुढील १५ तालुक्यांचा समावेश होतो.अमळनेर, एरंडोल, चाळीसगाव, चोपडा, जळगाव, मुक्ताईनगर , जामनेर, धरणगाव, पाचोरा, पारोळा, बोदवड, भडगाव, भुसावळ, यावल व रावेर.
इवलेसे|जळगाव जिल्ह्यातील तालुके

## भूगोल 
जळगाव जिल्ह्यात पूर्णा नदी आहे. जिल्ह्याच्या उत्तरेस सातपुडा पर्वत आहे. जिल्ह्याची समुद्रसपाटीपासून उंची २२६ मी. आहे.

जळगाव जिल्ह्यात  बांधकामासाठी लागणारा दगड, मुरूम आणि वाळू अशी खनीजे आहेत

जळगाव जिल्ह्याच्या पूर्व सीमेला बुलढाणा जिल्हा लागून आहे तर उत्तरेस मध्यप्रदेश राज्य आहे. जिल्ह्याच्या पश्चिम सीमेला धुळे जिल्हा आहे आणि दक्षिणेस औरंगाबाद जिल्हा आहे.
बालकवी त्र्यंबक बापुजी ठोंबरे हे जळगाव जिल्ह्यातील होते. २०१४ला ज्ञानपीठ प्राप्त प्रथितयश लेखक डॉ. भालचंद्र नेमाडे, कविवर्य ना.धों. महानोर हे देखील जळगावचे भूषण आहेत. नंतरच्या पिढीच्या लेखक व कवि, कवयित्री यांनी साहित्य क्षेत्रात निर्मितीचे कार्य सुरू ठेवले आहे.

## प्रशासन
जळगाव शहर येथ जळगाव जिल्ह्याचे मुख्यालय आहे. सध्या अभिजित राऊत हे येथे जिल्हाधिकारी आहेत जळगाव जिल्हा हा 15 तालुक्यांमध्ये विभागलेला आहे.तसेच 15 पंचायत समिती आहे,ग्रामीण प्रशासनाचा कारभार पंचायत समिती मार्फत चालतो.पंचायत समिती चा प्रशासकीय प्रमुख गटविकास अधिकारी असतो. प्रत्येक तालुक्यामध्ये तहसीलदार हा तालुका दंडाधिकारी  आहे.
सध्या पंचायत समिती जामनेर येथे श्री श्रीकृष्ण इंगळे हे गटविकास अधिकारी असून त्यांनी पंचायत समिती जामनेर ला iso9001-2015 मानांकन प्राप्त करून दिले आहे.तसेच पंचायत समिती जामनेर अंतर्गत येणाऱ्या 24 ग्रामपंचायत ही त्यांनी 2025ला iso9001-2015 मानांकन प्राप्त करून दिल्या आहेत.
श्रीकृष्ण इंगळे यांच्या कारकिर्दीत पंचायत समिती जामनेर ला राज्य स्तरीय द्वितीय ,तर नाशिक विभागातून प्रथम यशवंत पंचायत राज पुरस्कार प्राप्त झाला आहे.

जळगाव जिल्ह्यात एक महानगर पालिका आहे ती म्हणजे जळगाव महानगर पालिका. जळगाव जिल्ह्यात एक जिल्हा परिषद आहे ती आहे जळगाव जिल्हा परिषद. जिल्ह्यात १३ नगरपालिका आहेत त्या आहेत जामनेर, पाचोरा, भुसावळ, यावल, रावेर, पारोळा, एरंडोल, चाळीसगाव आणि चोपडा इत्यादी. जिल्ह्यात १५ पंचायत समित्या आहेत. चाळीसगाव, भडगाव, धरणगाव, पारोळा, अमळनेर, एरंडोल, चोपडा, जळगाव, पाचोरा, जामनेर, यावल, रावेर, भुसावळ, मुक्ताईनगर आणि बोदवड इ. तालुके आहेत.

• सचिन कुमावत (अहीरणी संगीत निर्माता, गायक) - रा. शेंदुर्णी, ता. जामनेर 
• गिरीष महाजन (जामनेर तालुक्याचे आमदार, माजी जलसंपदा)- रा. जामनेर

• भालचंद्र नेमाडे (प्रसिद्ध लेखक) - रा. सांगवी, ता. यावल 

• बहिणाबाई चौधरी (कवयित्री) - असोदा भादली, ता. जळगाव 

• उज्वल निकम (वकील) - रा. जळगाव

## संदर्भ
## बाह्य दुवे
* जळगाव लाइव्ह
* जळगाव एन.आय.सी

वर्ग:जळगाव जिल्हा
वर्ग:खान्देश
वर्ग:नाशिक विभागातील जिल्हे
वर्ग:महाराष्ट्रातील जिल्हे